เป็นฤกษ์งามยามเหมาะที่เราแวะเวียนไปซื้อกล้วยทอดโค้งครูบา และเป็นเวลาหิวของครอบครัวพอดีค่ะ พี่สาวเลยจัดแจงให้มากินบะหมี่ที่ร้านนี้เนื่องจากอยู่ใกล้กัน ถ้าเดินจากกล้วยทอดโค้งครูบาคือหันหน้าออกจากร้านแล้วเดินมาทางขวามือนิดเดียวก็ถึงค่ะ ลักษณะร้านเป็นห้องแถวใหม่ดูสะอาดสะอ้าน มีครัวอยู่บริเวณหน้าร้านเลยค่ะ

วันนี้สั่งกันหลายเมนูค่ะ ที่อร่อยที่สุดก็คือบะหมี่แห้งเป็ดย่าง+หมูกรอบ เส้นบะหมี่อร่อยมากค่ะ เส้นขนาดเล็ก เหนียวนุ่มกำลังดี เค้าลวกได้เก่งนะคะ รสชาติก็ปรุงมากำลังพอเหมาะค่ะ เป็ดกับหมูกรอบอร่อยพอสมควร เมนูนี้แนะนำให้สั่งค่ะ

ส่วนเมนูอื่นๆ จัดว่ารสชาติปกตินะคะ สำหรับข้าวหมูแดงหมูกรอบ ผัดซีอิ้วนี่มีกลิ่นหอมกะทะเบาๆ ด้วย 

สำหรับที่จอดรถสามารถจอดได้บริเวณริมถนนแถวนั้นเลยค่ะ ร้านนี้เจ้าของร้านบริการดี มีน้ำเปล่าให้ดื่มฟรีและราคาไม่แพงด้วย วันนั้นกิน 8 คน (บางคนกินสองจาน) สามร้อยกว่าบาทค่ะ